У студзені 1990 г. пачынаюцца заняткі ў спецыялізаванай школе пры БДУ, якая пасля ператворыцца ў ліцэй. Вучняў набіраюць у 10 і 11 класы. Навучанне ідзе па двух напрамках: фізіка-матэматыка і гуманітарныя навукі. Спецыяльнасці суадносяцца з БДУшнымі: фізіка і радыёфізіка, руская і беларуская філалогія. Працуюць у маладой навучальнай установе не толькі школьныя, але і ўніверсітэцкія выкладчыкі, навуковыя супрацоўнікі, якія да гэтага са школьнікамі справы не мелі. Таму да навучэнцаў яны адносяцца як да студэнтаў, праводзяць лекцыі, а не ўрокі.